Er der nogen af jer HN'er, der har prøvet at flytte ud af Europa? Jeg kunne nemlig godt bruge lidt hjælp til, om jeg nu har husket det hele. Ind til videre er jeg ved at få de vacciner, der er anbefalet for Tyrkiet, som jeg flytter til. Derudover har jeg undersøgt hvordan og hvorledes med NemID, for jeg vil gerne beholde min bank i DK, som en slags opsparingskonto, og så skal jeg jo bruge NemID for at tjekke den online. Men der hvor jeg er i tvivl er f.eks. sådan noget som forsikring og fagforening/A-kasse. Jeg tænker, at jeg vel er nødt til at melde mig ud af disse i Danmark og så finde noget tilsvarende i Tyrkiet. Men findes der evt. danske forsikringer, der dækker en når man flytter udenlands? Jeg tror, jeg ender med helt at melde mig ud af fagforeningen/A-kasse, og så ikke tilmelde mig en tyrkisk (jeg ved faktisk slet ikke om de findes i Tyrkiet). Men hvordan står jeg så, hvis jeg en dag flytter til Danmark igen og ikke kan finde arbejde? Jeg er kun lige ved at være færdiguddannet, så jeg ved slet ikke, hvad en fagforening/A-kasse gør for en, og hvor nødvendigt det er. Er der andre ting, jeg bør overveje? Kom gerne med alle jeres erfaringer  Jeg har tidligere boet i London, men det var så nemt fordi det var inden for EU, og sygeforsikring + bank hjalp min arbejdsgiver med. Denne gang skal jeg ikke arbejde, men læse sprog så jeg har ingen arbejdsgiver at spørge om hjælp.
... systemet i Tyrkiet, Men jeg ville ikke flytte fra Danmark uden at have en solid DANSK sygeforsikring. Altså en der både dækker almindelige lægebesøg og alt omkring indlæggelse osv. hvis det skulle blive nødvendigt. Derudover bør der være en gedigen opsparing i baghånden, da man oftest betaler lægeregninger selv og så får dækket af forsikringen bagefter (ligesom med dyrlægeforsikringer). Jeg ville nok også melde mig ud af a-kasse og fagforening herhjemme, da du efter et par år alligevel ikke er dækket. Der er jo en vis optjeningsperiode før man er dagpengeberttiget. Ved tilbageflytning til Danmark, siger det sig selv at du skal meldes ind igen, så du kan begynde en ny optjeningsperiode. Om diverse rettigheder ved tilbageflytning kan du læse mere her  Husk også at begynde pensionsopsparing med det samme. Din danske folkepension bliver nedskrevet med de år du ikke er på det danke arbejdsmarked. Så vidt jeg husker (men tjek det selv) skal man have været på det danske arbejdsmarked i 40 år efter sit fyldte 15 år, for at være berettiget til fuld folkepension. Jeg ved at min fars pension er nedskrevet, da han jo først kom til DK da han var 24, og flyttede igen da han var 57.
Tak for gode råd samt link   Jeg synes bare alle de danske sygeforsikringer, jeg har fundet, kun dækker ferier. Ikke tilflytningen til udlandet. Men jeg må jo fortsætte jagten. Mht. opsparing så har jeg en god portion penge med derned, men det er nu mest fordi, at jeg det første år skal gå i skole, hvilket koster penge, og jeg vil samtidig ikke have nogen indtjening i et helt år. Det bliver temmelig stramt økonomisk, men kan godt lade sig gøre, da jeg kan bo gratis dernede. Af samme grund bliver der ikke penge til en pensionsopsparing, i hvert fald ikke det første år. -Ikke en smart løsning, men den eneste mulige, hvis jeg gerne vil afsted. Så må jeg opspare noget mere senere i livet (eller håbe jeg vinder i Lotto   ).
... kontakte dit forsikringsselskab og høre om de tilbyder sygeforsikring for længere perioder. Jeg ved at Europæiske gør - det er der min far og mor har været forsikret siden de flyttede fra Danmark. De dækker fint med behandling for sygdom - men ikke f.eks. plejehjem og lignende. (det er jo nok IKKE ligefrem relevant for dig lige nu   Men mere til info)
rykket ud af Europa, men de ting du nævner skal man også tage sig af, når man rykker rundt i Europa. Jeg har ikke boet i DK i 4 år og har stadig min oprindelige danske konto samt NemID til den (jeg bruger den sjældent, men det er smart, når man er hjemme på besøg, får penge i fødselsdagsgave, etc). Bare snak med din bank, det er nemt at ordne. De skal selvfølgelig vide, at du flytter - jeg melder ny adresse til min bank, hver gang jeg flytter, og så er der ikke mere i det. Jeg tror, at det bliver alt for dyrt at være sygeforsikret i DK, hvis du planlægger at blive i Tyrkiet i lang tid. Du kan selvfølgelig få en rejseforsikring den første tid, men ellers ville jeg betale til et tyrkisk selskab så hurtigt som muligt (som jeg forstår det, skal du ned til din kæreste? Han må vide, hvor du skal henvende dig   ). Livsforsikring, etc. har jeg stadig i DK - den fornyr jeg hvert år, og jeg har også fået lov til at forny den længere, end man normalt må, fordi jeg er loyal kunde. Fagforening, etc. aner jeg intet om, da jeg er færdiguddannet i UK. Dog fik jeg at vide, at det IKKE kan betale sig at blive ved med at betale til dansk A-kasse, for man skal f.eks. bo i DK i et vist antal måneder, før man kan få noget udbetalt ved arbejdsløshed. Jeg har i øvrigt hørt godt om denne forening:   - jeg har ikke selv brugt dem, men de tilbyder bl.a. rådgivning til udlandsdanskere